BASES ESPECÍFICAS PARA A PROVISIÓN DE CATRO PRAZAS VACANTES DE OPERARIO DE SERVIZOS VARIOS, PERSOAL LABORAL FIXO.
ADMINISTRACIÓN LOCAL — Municipal — Poio (Persoal, oposicións, 11/05/2020)

Polo presente anuncio procédese á publicación das bases específicas para a provisión de catro prazas vacantes de operario de servizos varios, persoal laboral fixo. A presente publicación non implica a apertura de prazo de presentación de solicitudes quedando supeditada á publicación do anuncio no Boletín Oficial do Estado tal e como indica a base cuarta das bases xerais que rexe o desenvolvemento das OPE 2017, 2018 e 2019, para que poida ser desenvolvido unha vez queden sen efecto as limitacións impostas polo Real Decreto 463/2020, de 14 de marzo, polo que se declara o estado de alarma para a xestión da crise sanitaria ocasionada polo COVID 19. Obxecto.— É obxecto a provisión de catro (4) prazas vacantes de operario de servizos varios (anterior denominación peón de servizos varios), servizos xerais, categoría profesional 5 e incluídas na OPE do exercicio 2017 (BOPPO número 174 do 11/09/2017) e 2019 (BOPPO número 176 do 13/09/2019). Estarán dotadas coas retribucións básicas e as complementarias propias do posto de traballo ao que se adscriban as prazas. Figurarán incluídas no réxime de dedicación exclusiva. Clasificación.— Departamento de servizos básicos (Unidade de vías e obras) Código: 03.03.06. Condicións dos aspirantes.— Ademais dos establecidos nas bases xerais aprobadas por este Concello para tomar parte das probas de selección, será necesario: Posuír a titulación exixida: Certificado de escolaridade ou equivalente. Sistema de Selección.— Establécese o sistema de oposición libre. Fase oposición.— Consistirá na realización de tres probas establecidas polo tribunal, e que se describen da seguinte maneira: 1º Exercicio.—De carácter obrigatorio e eliminatorio consistirá na realización dun test de 20 preguntas que versan sobre o temario do Anexo destas bases, con catro respostas alternativas e unha soa correcta. Establecéndose un máximo de 50 minutos para a realización desta proba.2º Exercicio.—De carácter obrigatorio a eliminatorio consistirá nunha proba práctica con un ou varios supo stos a desenvolver ou desenvolver tarefas que proporá o tribunal relacionadas co temario específico que permitirá avaliar a capacidade dos aspirantes. Poderanse utilizar medios electrónicos para a realización da proba podendo utilizar unicamente os materiais en soporte papel e/ou electrónico postos ao dispor dos opositores polo tribunal para cada materia específica. En todo caso, garantirase a súa autenticidade, integridade e conservación… O tempo de realización da proba será determinado polo tribunal.3º.—Exercicio obrigatorio e eliminatorio sobre o coñecemento do idioma galego será cualificado como apto ou non apto quedando exentos da súa realización os que acrediten posuír o Nivel de Celga 2 aos que se lles outorgará a cualificación “Apto/a” segundo o disposto na base 11ª das bases xerais. Para os efectos de seren eximidos da realización deste exercicio, os aspirantes deberán acompañar os documentos da realización do curso de galego citado ou equivalente no momento de presentación de instancias. A valoración dos exercicios será conforme ao establecido na base 11ª das bases xerais. Tema 1. A Constitución española de 1978: estrutura e contido. Os valores superiores. Os principios constitucionais. Dereitos fundamentais e liberdades públicas, a súa garantía e a suspensión. O Estatuto de autonomía de Galicia: estrutura e contido. As competencias da Comunidade Autónoma de Galicia: exclusivas, concorrentes e de execución da lexislación do Estado. Tema 2. O municipio. Concepto e elementos. Competencias municipais. A provincia: concepto, elementos e competencias. A organización e funcionamento do municipio. O Pleno. O alcalde. A Xunta de Goberno local. Outros órganos municipais Tema 3. O peón relacionado co oficio de albanelaría. Ferramentas e útiles. Tarefas a desenvolver. Definición: xeso, cemento, cal, áridos, ladrillos. Tema 4. O peón relacionado co oficio de pintura. Tarefas a desenvolver. Útiles, ferramentas, equipos e medios auxiliares asociados aos traballos de pintura decorativa. Tipos, características, uso, aplicacións, selección, manexo e mantemento. Regularidade de tono e textura. Tema 5. O peón relacionado co oficio de xardinería. O Céspede: especies utilizadas en xardinería, plantac ión, sementa, labores de mantemento. Plantación de vivaces e plantas de temporada. Mantemento e mellora de xardíns e zonas verdes. Mantemento e restauración do xardín. Rego e aboado do xardín ou da zona verde. Mantemento dos elementos non vexetais do xardín ou zona verde. Desprazamentos e traballos en altura. Tema 6. O peón relacionado co oficio de electricidade. Introdución á electricidade. Conceptos básicos. Ferramentas e útiles. Instalacións de alta e baixa tensión. Materiais empregados en electricidade. Tarefas a desenvolver. Tema 7. O peón relacionado co oficio de fontanaría e calefacción. Mantemento de instalacións de fontanería. Instalacións de fontaneria: tipos, características, clases de avarías e métodos de reparación. Rede de saneamento vertical e horizontal: avarías, métodos de reparación. Tema 8. O peón relacionado co oficio de mecánica. Introdución á mecánica. Conceptos básicos. Ferramentas e útiles. Materiais empregados en mecánica. Tarefas a desenvolver. Tema 9. Protección ambiental. Nocións básicas sobre contaminación ambiental. Principais riscos ambientais relacionados ás funcións da categoría. Tema 10. Prevención de riscos laborais. Riscos laborais específicos nas funcións do peón, medidas de protección individuais e colectivas.